open-index/open-wikipedia-markdown huggingface dataset:
কালাঘাড় রাজন

**কালাঘাড় রাজন** (, (বৈজ্ঞানিক নাম: *Hypothymis azurea*) হচ্ছে Monarchidae পরিবারের *[[হাইপোথাইমিস]]* গণের একটি পাখি প্রজাতি। পূর্ণবয়স্ক কালাঘাড় রাজনের দেহের দৈর্ঘ্য ১৬ সে.মি. হয়৷ এদের দেহের রঙ মূলত নীল এবং পেটের অংশ হলদেটে দেখা যায়৷

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।

## তথ্যসূত্র

## বহিঃসংযোগ

* Photos and videos 
* Hua-Hsiang Chen (2009) A Preliminary Study on Nest Site Selection and Nest Success of the Black-naped Blue Monarch (Hypothymis azurea) in Linnei Township and Douliu hilly area, Yunlin County Thesis Taiwan. (In Chinese)

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:১৭৮৩-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
আফ্রিকান শ্যামাপাপিয়া

থাম্ব|''Chrysococcyx cupreus'' + ''Anabathmis newtonii''
**আফ্রিকান শ্যামাপাপিয়া** () (বৈজ্ঞানিক নাম: *Chrysococcyx cupreus*) হচ্ছে কুকুলিডি পরিবারের কোকিলের একটি প্রজাতি। আফ্রিকায় এটিকে **মৈমিসি** (ইংরেজি বানানে: **mooimeisie**) বা "সুন্দরী বালিকা" বলে ডাকা হয়।

## তথ্যসূত্র
* 

## বহিঃসংযোগ
* African emerald cuckoo - Species text in The Atlas of Southern African Birds.

বিষয়শ্রেণী:ক্যামেরুনের পাখি
বিষয়শ্রেণী:ক্রাইসোকক্কিজ
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৭৯২-এ বর্ণিত পাখি
ম্যারাবু মদনটাক

**ম্যারাবু মদনটাক** (বৈজ্ঞানিক নাম: *Leptoptilos crumeniferus*) হচ্ছে মানিকজোড় পরিবারের একটি বৃহৎ পাখি।

## তথ্যসূত্র

## বহিঃসংযোগ

* Marabou Stork - *The Atlas of Southern African Birds*

বিষয়শ্রেণী:আফ্রিকার পাখি
বিষয়শ্রেণী:ক্যামেরুনের পাখি
বিষয়শ্রেণী:উগান্ডার পাখি
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৮৩১-এ বর্ণিত পাখি
ইরিনা তোইদি

**ইরিনা তোইদি**  (১৯০৭- আগস্ট ১৯৯৯) ছিলেন নকশবন্দি - মোজাদ্দেদী তরিকার একজন রাশিয়ান বংশদ্ভূত নারী দীক্ষাগুরু।

## জন্ম
তিনি রাশিয়ায় জন্মগ্রহণ করেন এবং শিক্ষার্জন করেন ভিয়েনা ও প্যারিসে।

## সংসার
ইরিনা দ্বিতীয় বিশ্বযুদ্ধের পর একজন ব্রিটিশ নেভি অফিসারের সাথে বিবাহ বন্ধনে আবদ্ধ হন যিনি ১৯৫৪ সালে মৃত্যু বরণ করেন।

## মতাদর্শ
স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।

দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়মিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।

এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন

শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।

দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।

## রচিত গ্রন্থ
* দ্যা ক্যাজম অব ফায়ারঃ এ ওমেনস এক্সপেরিয়্যান্স উইথ দ্যা টিচিং অব এ ছুফি মাষ্টার *(The Chasm of Fire: A Woman's Experience With the Teachings of a Sufi Master)* - এ্যালিমেন্ট বুক (Element Books), ১৯৯৩.
* ডটার অব ফায়ারঃ এ ডায়েরী অব এ স্পিরিচ্যুয়্যাল ট্রেনিং উইথ এ ছুফি মাষ্টার/ ''Daughter of Fire: A Diary of a Spiritual Training with a Sufi Master''.  দ্যা গোল্ডেন ছুফি সেন্টার (The Golden Sufi Center), ১৯৯৫.

## ডিভিডি
* দ্যা নক্সবন্দি প্যাথ, ইরিনা তোইদি *(The Naqshbandi Path, Irina Tweedie)*- ১৯৯১ সালে রেকর্ডে কৃত, ২০০৯ সালে গোল্ডেন ছুফি সেন্টার কর্তৃক প্রকাশিত।
* ব্রান্ডেড বাই গডঃ ইন্টারভিউ উইথ ইরিনা তোইদি *(Branded by God: Interviews with Irina Tweedie)* - ১৯৮০’র দশকের শেষাংশে রেকর্ড কৃত, ২০০৫ সালে গোল্ডেন ‍ছুফি সেন্টার কর্তৃক প্রকাশিত।

## নিবন্ধ সমূহ
* ইরিনা তোইদির নিবন্ধ ও সাক্ষাৎকার সমূহ ''(Articles and Interviews with Irina Tweedie)''.

## মৃত্যু
তিনি ১৯৯৯ খৃষ্টাব্দের আগস্ট মাসে মৃত্যু বরণ করেন।

## আরও দেখুন
* ছৈয়দ জিয়াউল হক
* মার্টিন লিংগস
* ফ্রিটজফ স্যাচুন
* রেন জুনুন
* স্যামুয়েল এল লুইস

## তথ্যসূত্র

বিষয়শ্রেণী:পাশ্চাত্যের ছুফি ধারা
বিষয়শ্রেণী:১৯০৭-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:২০শ শতাব্দীর ব্রিটিশ লেখিকা
বিষয়শ্রেণী:ধর্মীয় লেখিকা
বিষয়শ্রেণী:সুফি লেখক
হাইপোথাইমিস

***হাইপোথাইমিস*** (লাতিন ভাষা: *Hypothymis*) হচ্ছে মনার্কিডি পরিবারের একটি গণের নাম। এই গণের প্রজাতিগুলোর নাম হচ্ছেঃ

* Celestial monarch (*Hypothymis coelestis*)
** Negros celestial monarch, *Hypothymis coelestis rabori* – possibly extinct (late 20th century?)&amp;lt;!-- Condor58:283 -->
* Short-crested monarch (*Hypothymis helenae*)
* কালাঘাড় রাজন (*Hypothymis azurea*)
* Pale-blue monarch, (*Hypothymis puella*)

## তথ্যসূত্র

বিষয়শ্রেণী:পাখির গণ
বিষয়শ্রেণী:মনার্কিডি
কেশরদাম

**কেশরদাম** () (বৈজ্ঞানিক নাম: *Ludwigia adscendens*) হচ্ছে Onagraceae পরিবারের *[[Ludwigia]]* গণের একটি প্রজাতি। কেশরদাম উদ্ভিদটি **পুটিদল** নামেও পরিচিত।

## বিবরণ
এদের স্থানীয় উদ্ভবের এলাকা অস্পষ্ট। এটি এশিয়ার ধানক্ষেতে একটি সাধারণ আগাছা এবং অস্ট্রেলিয়া ও আফ্রিকাতেও তা ঘটছে। হয়ত এটি দক্ষিণ আমেরিকায় উদ্ভূত। এটি বাংলাদেশের সব অঞ্চলে দেখা যায়।

## চিত্রশালা

File:Ludwigia adscendens-1-bsi-yercaud-salem-India.jpg
File:Ludwigia adscendens-4-bsi-yercaud-salem-India.jpg


## তথ্যসূত্র

## বহিঃসংযোগ

বিষয়শ্রেণী:বাংলাদেশের উদ্ভিদ
বিষয়শ্রেণী:জলজ উদ্ভিদ
বিদর্ভ এক্সপ্রেস

১২১০৫ এবং ১২১০৬ **বিদর্ভ এক্সপ্রেস** হলো ভারতীয় রেলওয়ের  একটি অন্যতম সুপার ফাস্ট এক্সপ্রেস ট্রেন যেটা মুম্বাই সি এস টি থেকে মহারাষ্ট্রর গোনদিয়া অবধি চলাচল করে। এই ট্রেনটি প্রতিদিন চলাচল করে। এই ট্রেনটি ১২১০৫ ট্রেন নম্বর হিসাবে মুম্বাই সি এস টি থেকে গোনদিয়া অবধি যায় এবং ১২১০৬ ট্রেন নম্বর হয়ে গোনদিয়া থেকে মুম্বাই সি এস টি অবধি যাতায়াত করে।
## কোচ
বিদর্ভ এক্সপ্রেস এ ১টি এসি ফার্স্ট ক্লাস কামরার সাথে এসি ২ টায়ার কামরা (এইচ এ ১), ২টি এসি ২ টায়ার কামরা, ১ টি এসি ২ এর সাথে এসি ৩ টায়ার কামরা (এ বি ১), ১০টি স্লিপার ক্লাস এবং ৪ টি সাধারণ অসংরক্ষিত কামরা আছে। অন্যান্য ট্রেন সেবার মতন ভারতীয় রেলের সঙ্গে গতানুগতিক চুক্তি হিসাবে চাহিদা অনুযায়ী এই ট্রেনটিতেও  কামরা বাড়ানো বা কমানো হয়।
## সেবা

বিদর্ভ এক্সপ্রেস প্রাথমিক ভাবে মুম্বাই সি এস টি থেকে নাগপুর অবধি চলাচল করত এবং পরবর্তী কালে এটির যাত্রাপথ গোনদিয়া অবধি বাড়ানো হয়। এটি দৈনিক চলাচল করা একটি ট্রেন যেটা ১২১০৫ বিদর্ভ এক্সপ্রেস হয়ে মুম্বাই সি এস টি থেকে গোনদিয়া অবধি ৯৬৭ কিমি দুরত্ব ১৬ ঘণ্টায় পূরণ করে এবং ১২১০৬ বিদর্ভ এক্সপ্রেস হয়ে গোনদিয়া থেকে মুম্বাই সি এস টি অবধি একই দুরত্ব ১৬ ঘণ্টা ৫ মিনিট সময়ে পূরণ করে। এটি উভয় দিকেই গড়ে ৬০.৪৪ কিমি প্রতি ঘণ্টার বেগে চলাচল করে।
## ভ্রমণ বর্তনী
দ্বৈত আকর্ষণ ক্ষমতা যুক্ত ডাব্লিউ সি এ এম ৩ ইঞ্জিন এই ট্রেন টিকে মুম্বাই সি এস টি থেকে ইগত্পুরি রেলওয়ে স্টেশন অবধি নিয়ে যায় যার পর ভুসাবল ডাব্লিউ এ পি ৪ ইঞ্জিন বাকি যাত্রাপথ অতিক্রম করায়। কল্যাণ এবং ইগত্পুরির মাঝে এই ট্রেনটিতে ব্যাংকার ইঞ্জিন লাগানো হয়।
## সাধারণ তথ্য
এই ট্রেনটির নামকরণ বিদর্ভ এক্সপ্রেস করা হযেছিল কারণ প্রথমে ট্রেনটি নাগপুর অবধি যেত যেটা মহারাষ্ট্রর বিদর্ভ অঞ্চলের মধ্যে অবস্থিত। যদিও আনুষ্ঠানিক ভাবে রেলওয়ে সময় সূচী বলে যে ইগত্পুরি স্টেশন এ এই ট্রেনটি ৫ এবং ১ মিনিটের জন্য দাড়াবে কিন্তু আসলে এটি ১৫ মিনিটের কাছাকাছি দাড়ায় কারণ ইগত্পুরিতে এই ট্রেনটির ইঞ্জিন বদল হয়। এটা ১২১০৫ বিদর্ভ এক্সপ্রেস হিসাবে চলচল করার সময় থানে স্টেশন এ দাড়ায় না।
## সময় সূচী
১২১০৫ বিদর্ভ এক্সপ্রেস প্রতিদিন সন্ধা ৭টা বেজে ১০ মিনিটে মুম্বাই সি এস টি থেকে ছেড়ে গোনদিয়াতে পরের দিন সকাল ১১টা বেজে ১০ মিনিটে গিয়ে পৌছায়। ফেরার সময় ১২১০৬ বিদর্ভ এক্সপ্রেস প্রতিদিন গোনদিয়া থেকে দুপুর ২টো বেজে ৫৫ মিনিটে ছারে এবং পরের দিন সকাল ৭টার সময় মুম্বাই সি এস টি স্টেশন এ এসে পৌছায়।

## তথ্যসূত্র

বিষয়শ্রেণী:ভারতের সুপারফাস্ট এক্সপ্রেস ট্রেন
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:মুম্বইয়ের পরিবহন ব্যবস্থা
বিষয়শ্রেণী:ভারতের এক্সপ্রেস ট্রেন
বিষয়শ্রেণী:নাগপুরে পরিবহন
বিষয়শ্রেণী:মহারাষ্ট্রের রেল পরিবহন
বিষয়শ্রেণী:বিদর্ভ
আব্দাল্লাহ বিন মাহফুদ ইবনে বাইয়্যাহ

**অাব্দাল্লাহ বিন মাহফুদ ইবনে বাইয়্যাহ** *Abdallah bin Mahfudh ibn Bayyah* (জন্মঃ ১৯৩৫ খৃঃ)) মৌরিতানিয়তে জন্ম গ্রহণ করেন। তিনি সৌদি আরবের কিং আব্দুল আজিজ বিশ্ববিদ্যালয়ে অধ্যাপনা পদে নিযুক্ত করয়েছেন। তিনি মালেকী ও হাম্বলী মাযহাবের উপর বিশেষ দক্ষতা সমেত চার মাযহা মাযহাবের বিষয়ে বিশেষ পারদর্শী একজন সুন্নি ঘরানার মৌলানা মুসলিম পণ্ডিত।

তিনি সৌদি আরবের ইসলামিক ফিকাহ কাউন্সিল The Islamic Fiqh Council, ইন্টান্যাশনাল ইউনিয়ন অব মুসলিম স্কলার্স International Union of Muslim Scholars এবং ডাবলিনের ইউরোপিয়ান কাউন্সিল ফর ফতোয়া এন্ড রিসার্চ European Council for Fatwa and Research সহ বহু সংগঠনের সাথে যুক্ত রয়েছেন।

তিনি ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়।

## গ্রন্থ
তিনি পাঠক সমাজে সমাদৃত ১১টিরও বেশি গ্রন্থের প্রণেতা।

## সাংগঠনিক দায়িত্ব স্বীকৃতি
তিনি সৌদি আরব, ইংল্যান্ড, আয়ারল্যান্ড, লেবানন, ভারত, জর্ডান, কুয়েত সহ বিভিন্ন দেশের ১১টিরও বেশি সংস্থার গুরুত্বপূর্ণ দায়িত্বে নিয়োজিত রয়েছেন। এর পাশাপাশি তিনি আন্তর্জাতিক ভাবে স্বীকৃত অনূন্য ৫টি পদক লাভ করেন।

## উল্লেখযোগ্য শিষ্য
তার উল্লেখযোগ্য শিষ্যগণের মাঝে হামজা ইউছুফ ও হাবিব আলী আল জিফরীর নাম বিশেষ ভাবে প্রণিধান যোগ্য।

## আরও দেখুন
* ইসাবেল এর্বার্হাডথ
* ইবনুল আরাবী
* এনায়েত খান
* ইদ্রিছ শাহ

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুসলিম দার্শনিক
বিষয়শ্রেণী:মালিকি ফিকহ পণ্ডিত
বিষয়শ্রেণী:আন্তর্জাতিক মুসলিম পণ্ডিত ইউনিয়নের সদস্য
বিষয়শ্রেণী:বাদশাহ আব্দুল আজিজ বিশ্ববিদ্যালয়ের অনুষদ সদস্য
বিষয়শ্রেণী:সুফিবাদের পণ্ডিত
বিষয়শ্রেণী:মৌরিতানীয় ইসলামের সুন্নি মুসলিম পন্ডিত
বিষয়শ্রেণী:মৌরিতানীয় সুফি
বিষয়শ্রেণী:মৌরিতানীয় ধর্মীয় নেতা
পূর্ব পাকিস্তান কেন্দ্রীয় শান্তি কমিটি

**পূর্ব পাকিস্তান কেন্দ্রীয় শান্তি কমিটি** (, ), সাধারনভাবে  **পিস কমিটি** বা **শান্তি কমিটি** নামে পরিচিত, যেটি ১৯৭১ সালে পূর্ব পাকিস্তানে (বর্তমান বাংলাদেশ) পাকিস্তান সেনাবাহিনী কর্তৃক গঠিত সহায়তা প্রদাকারী বাহিনী, যার উদ্দেশ্য ছিল - বাংলাদেশের স্বাধীনতার জন্য যুদ্ধরত মুক্তিবাহিনীকে দমন করা এছাড়া, এটি আওয়ামী লীগ, হিন্দু-ধর্মালম্বী, ভারতীয় নাগরিক এবং স্বাধীনতাপন্থী পেশাজীবীদের তথ্য পাকিস্তানের সামরিক প্রশাসনকে সরবরাহ, আটক ও হত্যার  দায়িত্বে ছিল। এটির অধীনে রাজাকার, আল বদর, আল শামস, মুজাহিদ বাহিনী, ইস্ট পাকিস্তান সিভিল আর্মড ফোর্স ইত্যাদি সশস্ত্র সংগঠন গঠিত হয়। এটি মূলত জামায়াতে ইসলামী, নেজামে ইসলাম পার্টি এবং মুসলিম লীগ (কনভেনশন মুসলিম লীগ ও কাউন্সিল মুসলিম লীগ) ইত্যাদি রাজনৈতিক দলের নেতৃত্বাধীন ছিল। এছাড়া জামায়াত ইসলামীর ছাত্র-সংগঠন ইসলামী ছাত্রসংঘ ও মাদ্রাসা ভিত্তিক ছাত্র-সংগঠন জমিয়তে তালাবায়ে আরাবিয়া মাঠপর্যায়ে নির্দেশনা বাস্তবায়নে কাজ করতো।

## ইতিহাস
২৫শে মার্চ, ১৯৭১ সালে, স্বাধীনতা যুদ্ধ শুরু হয়। ৪ঠা এপ্রিল ১৯৭১, নুরুল আমিন, গোলাম আযম ও খাজা খায়রুদ্দিনসহ ১২জন পাকিস্তানপন্থী নেতা, পাকিস্তান সেনাবাহিনীর জেনারেল টিক্কা খানের সাথে দেখা করেন এবং বিদ্রোহীদের বিরুদ্ধে সহযোগিতার নিশ্চয়তা প্রদান করেন।
 আলোচনার পরে, ডানপন্থী নেতারা, পূর্ব পাকিস্তানে শান্তি পুনরুদ্ধারে ১৪০ জন সদস্যবিশিষ্ট শান্তি কমিটি গঠন করে। খাজা খায়রুদ্দিন ১৯৭১ সালের ৯ এপ্রিল ঢাকায় বৈঠক  শান্তি কমিটি রাজাকার নিয়োগ করেছেন বলে অভিযোগ করা হয়েছে প্রথম নিয়োগপ্রাপ্তদের মধ্যে ৯৬ জন জামায়াতে ইসলামী সদস্য ছিলেন, যারা খুলনার খানজাহান আলী রোডে একটি আনসার ক্যাম্পে প্রশিক্ষণ শুরু করেছিলেন।

## অবলুপ্তি
প্রায় নয় মাস ধরে মুক্তিযুদ্ধ চলার পর- ১৯৭১ সালের ১৬ ডিসেম্বর, বিজয় অর্জনের মাধ্যমে বাংলাদেশ স্বাধীন হলে এই কমিটি বিলুপ্ত হয়ে যায়।

## আরও দেখুন
* রাজাকার
* আল বদর
* আল শামস
* ইসলামী ছাত্রসংঘ

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের প্রতিক্রিয়া
বিষয়শ্রেণী:পূর্ব পাকিস্তান
বিষয়শ্রেণী:পূর্ব পাকিস্তানের ইতিহাস
বিষয়শ্রেণী:১৯৭১-এ বাংলাদেশে প্রতিষ্ঠিত
মাদাম বিবির হাট শাহজাহান উচ্চ বিদ্যালয়

thumb|বর্ষবরণ উৎসব

**মাদামা বিবির হাট শাহজাহান উচ্চ বিদ্যালয়**  বাংলাদেশের চট্টগ্রামের সীতাকুন্ডে অবস্থিত একটি বিদ্যালয়।

## অবস্থান
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর এলাকায় মাদাম বিবির হাটে অবস্থিত।

## ইতিহাস
১৯০৫ সালে ‍মাদাম বিবির হাট শাহজাহান উচ্চ বিদ্যালয় প্রতিষ্ঠিত হয়। প্রতিষ্ঠাকালীন সময়ে এটি মাদ্রাসা হিসেবে প্রতিষ্ঠা করা হয়েছিল। পরবর্তীতে ১৯৮২ সালে এটি প্রাথমিক বিদ্যালয় হিসেবে আত্মপ্রকাশ করে। ১৯৮৫ সালে বিদ্যালয়টিকে মাধ্যমিক বিদ্যালয় হিসেবে উন্নীত করা হয়।

## বিদ্যালয় ভবন
বিদ্যালয়ে একটি ৩ তলা বিশিষ্ট ভবন রয়েছে যার প্রতি তলায় ৩টি করে কক্ষ রয়েছে। ভবনের নিচ তলায় প্রধান শিক্ষক ও অফিস কক্ষ এবং পশ্চিম পাশে একটি গ্রন্থাগার রয়েছে। ২য় এবং ৩য় তলায় রয়েছে পাঠদানের জন্য শ্রেণীকক্ষ। বিদ্যালয়ে আরও একটি ২ তলা ভবন রয়েছে যার উভয় তলায় ৪টি করে কক্ষ আছে। উক্ত ভবনের নিচতলায় একটি শিক্ষক মিলনায়তন এবং একটি কম্পিউটার ল্যাব ও দুটি পদার্থ, রসায়ন ও জীববিজ্ঞান ল্যাব রয়েছে। ২য় তলার সবগুলো কক্ষই শ্রেণিকক্ষ । বিদ্যালয়ের পূর্ব পাশে আরো একটি একতলা বিশিষ্ট ভবন রয়েছে যার সবগুলো কক্ষই শ্রেণীকক্ষ।

## বিভাগ সমূহ
বর্তমানে এই বিদ্যালয়ে তিনটি বিভাগে পাঠদান কার্যক্রমের ব্যবস্থা রয়েছে:
# বিজ্ঞান বিভাগ
# ব্যবসায় শিক্ষা বিভাগ
# মানবিক বিভাগ

## আরও দেখুন
* সীতাকুণ্ড উপজেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
দেমোক্রিতিয় ও এপিকুরিয় প্রকৃতির দর্শনের পার্থক্য

***দেমোক্রিতিয় ও এপিকুরিয় প্রকৃতির দর্শনের পার্থক্য*** () () হচ্ছে জার্মান দার্শনিক কার্ল মার্কসের লেখা বিশ্ববিদ্যালয়ের থিসিস। এটি তিনি ১৮৪১ সালে লিখে শেষ করেন এবং এই কাজের ফলে পিএইচডি ডিগ্রি অর্জন করেন। তার থিসিসের এডভাইজার ছিলেন তরুণ হেগেলিয়ান এবং তার ব্যক্তিগত বন্ধু  ব্রুনো বাউয়ের। এই অভিসন্দর্ভটি পেশ করা হয়েছিল জেনা বিশ্ববিদ্যালয়ে এবং পুস্তকাকারে প্রথম প্রকাশিত হয় ১৯০২ সালে।

এই গ্রন্থের প্রথম অংশে দেমোক্রিতোস ও এপিকুরোসের প্রকৃতির দর্শনের সাধারণ পার্থক্য দিয়ে অভিসন্দর্ভের বিষয় শুরু হয়েছে। এছাড়াও এই অংশে দেমোক্রিতিয় ও এপিকুরিয় পদার্থবিদ্যার সম্পর্ক নিয়ে মতামতসমূহ আলোচিত হয়েছে। দ্বিতীয় অংশে বিস্তারিতভাবে দেমোক্রিতিয় ও এপিকুরিয় পদার্থবিদ্যার পার্থক্য পাঁচটি অধ্যায়ে বর্ণিত হয়েছে।

## ইয়েনা বিশ্ববিদ্যালয়ে
মার্কস আগে থেকেই অনুমান করতে পেরেছিলেন যে প্রুশীয় রাজধানীর বিশ্ববিদ্যালয়ে তার থিসিসের নিরপেক্ষ মূল্যায়ন হবে না। এই কারণে তিনি থিসিস ইয়েনা বিশ্ববিদ্যালয়ে পাঠিয়ে দেন এবং ১৮৪১ সালের এপ্রিলে ডক্টরেট ডিগ্রি পান।

## তথ্যসূত্র

## বহিঃসংযোগ
* বাংলায় পূর্ণাঙ্গ টেকস্ট Marxists Internet Archive-এ 
* The text at the Marxists Internet Archive (French mirror)

বিষয়শ্রেণী:কার্ল মার্কসের বই
বিষয়শ্রেণী:১৮৪১-এ প্রকাশিত বই
বিষয়শ্রেণী:থিসিস
নূহ হা মীম ক্যাল্লার

**নূহ হা মীম ক্যাল্লার** *Nuh Ha Mim Keller* (জন্মঃ ১৯৫৪) হলেন একজন ধর্মান্তরিত আমেরিকান মুসলিম। তিনি ইসলাম ধর্ম বিষয়ক গ্রন্থের অনুবাদক ও
 ইসলামী শরীয়া বিষয়ে একজন বিজ্ঞ ব্যক্তি বা আলেম। উপরন্তু তিনি সাধিলিয়া তরীকার আব্দ আল রহমান আল সাগৌরী *Abd al-Rahman al-Shaghouri* নামক পীরের নিযুক্ত খলিফা বা ছুফি সাধক।

## শিক্ষা
তিনি শিকাগো বিশ্ববিদ্যালয় ও ক্যালিফোনিয়া বিশ্ববিদ্যালয় হতে দর্শন ও আরবী ভাষায় পান্ডিত্য অর্জন করেন। তিনি ১৯৭৭ সালে খৃষ্টধর্ম ত্যাগ করে গ্রহণ করেন ইসলাম। সাম্প্রতিক কালে ছুফি ক্যাল্লার জর্ডানের আম্মানে বসতি স্থাপন করেন।

## গ্রন্থ
তার উল্লেখযোগ্য গ্রন্থ সমূহরে মধ্যে রয়েছেঃ
রিলায়েন্স অব ট্রাভেলার *Reliance of the Traveller* নামক অনুবাদ গ্রন্থ যা উমদাত আল ছালিক *Umdat al-Salik* নামক সাফেয়ী *Shafi'i* মাযহাবের বিধিবিধান সমূহরে আলোচনা নির্ভর গ্রন্থ। এটি ছুন্না বুকস *Sunna Books* হতে ১৯৯১ সালে প্রকাশিত হয়। এটি ইউরোপীয় ভাষায় অনুদিত প্রথম নির্ভরযোগ্য গ্রন্থ হিসাবে আল আযহার বিশ্ববিদ্যালয়ের স্বীকৃতি লাভ করে। তার এ গ্রন্থটি পশ্চিমা মুসলিমদের মধ্যে বিশেষ অনুপ্রেরণার উদ্রেক করে। এছাড়াও তিনি প্রভূত গ্রন্থের প্রণেতা। পাশাপাশি তিনি মুসুদ ডট কো ডট ইউকে নামের সাময়িকীতে নিয়মিত তার নিবন্ধ প্রকাশিত হয়

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুসলিম দার্শনিক
বিষয়শ্রেণী:আধুনিক ছুফি ধারা
বিষয়শ্রেণী:২০শ শতাব্দীর পণ্ডিত
বিষয়শ্রেণী:২১শ শতাব্দীর পণ্ডিত
বিষয়শ্রেণী:আশআরি ব্যক্তি
বিষয়শ্রেণী:সুন্নি সুফি
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন প্রাক্তন খ্রিস্টান
বিষয়শ্রেণী:ক্যাথলিক ধর্ম থেকে সুন্নি ইসলামে ধর্মান্তরিত
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন জেলে
বিষয়শ্রেণী:শাফিঈ ফিকহ পণ্ডিত
হাবিব আলী আল জিফরী

**হাবিব আলী জেইন আল আবেদীন আল জিফরী** (; *Habib Ali Zain al-`Abideen al-Jifri*; জন্ম: ১৬ এপ্রিল ১৯৭১) হলেন ইয়েমেনের হাদরামোত অঞ্চলের বংশদ্ভূত একজন আলেম বা ইসলামি পণ্ডিত। তিনি তাবাহ ফাউন্ডেশন নামক সংযুক্ত আরব আমিরাতের আবুধাবীতে প্রতিষ্ঠিত একটি ধর্মীয় গবেষণা কেন্দ্রের প্রতিষ্ঠাতা। তিনি হাবিব আলী আল জিফরী নামে সমধিক পরিচিত।

## বাল্যকাল
হাবিব আলী আল জিফরী ২০ সফর ১৩৯১ হিজরী, ১৭ এপ্রিল ১৯৭১ খ্রিষ্টাব্দে সৌদি অারবের জেদ্দায় জন্ম গ্রহণ করেন। তিনি নাতি হোসাইনের বংশ লতিকানুসারে নবী মোহাম্মদের বংশধর।

## স্বীকৃতি
জর্জটাউন বিশ্ববিদ্যালয় কর্তৃক ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়। তিনি ২০০৮ সালে ইউগেন বিশার পদক *Eugen Biser* লাভ করেন।

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুসলিম দার্শনিক
বিষয়শ্রেণী:আধুনিক ছুফি ধারা
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:শাফিঈ ব্যক্তি
বিষয়শ্রেণী:আশআরি ব্যক্তি
বিষয়শ্রেণী:ইয়েমেনি ইমাম
বিষয়শ্রেণী:হাশেমীয় ব্যক্তি
দীপক প্যাটেল (ক্রিকেটার)

**দীপক নরশিভাই প্যাটেল** (; জন্ম: ২৫ অক্টোবর, ১৯৫৮) কেনিয়ার নাইরোবিতে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। মাঝারিসারির ডানহাতি ব্যাটসম্যান ও ডানহাতি অফ ব্রেক বোলিংয়ে পারদর্শী ছিলেন **দীপক প্যাটেল**। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ঘরোয়া ক্রিকেটে অকল্যান্ড ও কাউন্টি ক্রিকেটে স্টাফোর্ডশায়ার এবং ওরচেস্টারশায়ার দলে খেলেছেন।

নিউজিল্যান্ডের আন্তর্জাতিক ক্রিকেটার জিতেন প্যাটেলের সাথে রক্তসম্পর্কীয় আত্মীয়তা না থাকলেও তার ছোট ভাই হর্ষদ ১৯৮৫ সালে ওরচেস্টারশায়ার দলে প্রতিনিধিত্ব করেছেন।

## প্রারম্ভিক জীবন
১৯৬৮ সালে ইংল্যান্ডে চলে যাবার পর ১৯৭৬ সালে ওরচেস্টারশায়ার দলের পক্ষে খেলোয়াড়ী জীবন শুরু করেন প্যাটেল। এরপর সেখানে তিনি ১৯৮৬ সাল পর্যন্ত অবস্থান করেন। এ সময়ে ২৩৬টি প্রথম-শ্রেণীর ক্রিকেটে অংশ নিয়ে ২৯.২৩ রান গড়ে ৯,৭৩৪ রান সংগ্রহ করেন। পাশাপাশি ৩৬.৬৬ রান গড়ে ৩৫৭ উইকেট দখল করেন। কিন্তু ইংরেজ নির্বাচকমণ্ডলী কর্তৃক উপেক্ষিত হয়ে ১৯৮৬ সালে নিউজিল্যান্ডে অভিবাসিত হন। ১৯৮৫-৮৬ মৌসুমে অকল্যান্ডের পক্ষে প্রাদেশিক খেলায় অভিষেকেই ১৭৪ রান করে সবাইকে তাক লাগিয়ে দেন। জাতীয় দলে খেলার জন্য সেখানে তাকে আরও ছয় মাস অপেক্ষা করতে হয়।

## খেলোয়াড়ী জীবন
১৯৮৭ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। উভয় ইনিংসে তিনি ১৮ ও ২০ রান সংগ্রহ করে কোর্টনি ওয়ালশের বলে বোল্ড হন। এছাড়াও, তিনি ৩ ওভার বোলিং করেছিলেন। টেস্ট সিরিজের পরপরই একই দলের বিপক্ষে একদিনের আন্তর্জাতিকে অভিষেক ঘটে তার।

১৯৯২ সালে টেস্টে তার সর্বোচ্চ ৯৯ রান আসে ইংল্যান্ডের বিপক্ষে। একই সালে জিম্বাবুয়ের বিপক্ষে তার সেরা বোলিং ৬/৫০ আসে।

১৯৯২ সালের ক্রিকেট বিশ্বকাপে প্রথম ১৫-ওভারের ফিল্ডিং সীমাবদ্ধতার সুবিধাকে পুঁজি করে অস্ট্রেলিয়ার বিপক্ষে বোলিং উদ্বোধনে নামেন। দলনায়ক মার্টিন ক্রো কর্তৃক উদ্ভাবিত এ কৌশল অনেকাংশেই সফলতার মুখ দেখে ও বাদ-বাকী খেলাগুলোতেও তিনি এ ভূমিকায় অবতীর্ণ হন।

## অবসর
১৯৯৭ সালে ক্রিকেট জীবন থেকে অবসর নেয়ার পর নিউজিল্যান্ডের প্রথম-শ্রেণীর প্রাদেশিক দলের কোচের দায়িত্ব নেন। সেন্ট্রাল স্ট্যাগস দলসহ নিউজিল্যান্ডের অনূর্ধ্ব-১৯ দলের কোচ ছিলেন তিনি।

## তথ্যসূত্র

## আরও দেখুন
* মার্টিন ক্রো
* নিউজিল্যান্ড জাতীয় ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:গুজরাতি ক্রীড়াবিদ
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নাইরোবি থেকে আগত ক্রিকেটার
বিষয়শ্রেণী:নিউজিল্যান্ডীয় হিন্দু
বিষয়শ্রেণী:স্টাফোর্ডশায়ারের ক্রিকেটার
বিষয়শ্রেণী:ভারতীয় বংশোদ্ভূত নিউজিল্যান্ডীয় ব্যক্তি
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:ভারতীয় বংশোদ্ভূত কেনীয় ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত নিউজিল্যান্ডীয় ক্রীড়াবিদ
দৈনিক পূর্বদেশ

**দৈনিক পূর্বদেশ** বাংলাদেশের চট্টগ্রামাঞ্চল থেকে বাংলা ভাষায় প্রকাশিত একটি দৈনিক সংবাদপত্র। ২০১২ সালের ১২ডিসেম্বর এটি প্রথম প্রকাশিত হয়।

## পত্রিকার বিবরণ
দৈনিক পূর্বদেশ মুদ্রণে নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত।  প্রতিষ্ঠার সময় ৮ পৃষ্ঠায় প্রকাশিত হলেও বর্তমানে পত্রিকাটি ১২ পৃষ্ঠায় প্রকাশিত হয়।

২০১২ সালের ১২ ডিসেম্বর বাঁশখালী মাস্টার নজির আহমদ কলেজসহ বিভিন্ন শিক্ষা প্রতিষ্ঠানের প্রতিষ্ঠাতা ও প্রবীণ শিক্ষাবিদ নজির আহমদ পত্রিকাটি প্রতিষ্ঠা করেন। বর্তমানে পত্রিকাটির প্রধান সম্পাদকের দায়িত্বে রয়েছেন বাংলাদেশের শিল্পকলা একাডেমীর সাবেক মহাপরিচালক, বিশিষ্ট সাংষ্কৃতিক ব্যক্তিত্ব কামাল লোহানী।

## নিয়মিত আয়োজন
* প্রথম পাতা
* শিল্প-বাণিজ্য
* নিখিল চট্টগ্রাম
* গাঁও-গেরাম
* পাঠকের চিঠি
* সম্পাদকীয়
* চেরাগ-নগর
* পরদেশ
* মাঠে-ময়দানে
* শেষ পাতা

## আরও দেখুন
* বাংলাদেশের সংবাদপত্রের তালিকা

## তথ্যসূত্র

## বহিঃসংযোগ
*

পূ
পূ
কুমিরা আবাসিক উচ্চ বিদ্যালয়

**কুমিরা আবাসিক উচ্চ বিদ্যালয়** চট্টগ্রাম জেলার সীতাকুণ্ড উপজেলার একটি প্রাচীন উচ্চ বিদ্যালয়। স্কুলটি ১৯৩৮ সালে নিবারন চন্দ্র দাশ ও জহুরুল ইসলাম চৌধুরী কর্তৃক সীতাকুণ্ডের বড় কুমিরাতে প্রতিষ্ঠা করা হয়। এই স্কুলটি অত্র অঞ্চলে শিক্ষা বিস্তারে শিক্ষা বিস্তারে অগ্রণী ভূমিকা রেখেছে।

## ইতিহাস
১৯৩০ এর দশকে ব্রিটিশ বিরোধী আন্দোলনের নেতা জমিদার নিবারন চন্দ্র দাশ সীতাকুণ্ডের বড় কুমিরাতে একটি স্কুল প্রতিষ্ঠার চিন্তা করতে থাকেন। এর পরিপ্রেক্ষিতে তিনি বিদ্যালয় প্রতিষ্ঠা করার জন্য এক খণ্ড জমি দান করেন। এরপরে ১৯৩৮ সালে জহুরুল ইসলাম চৌধুরীর আর্থিক সহযোগিতার মাধ্যমে ও গ্রামবাসীর সাহায্যে এই জমিতে একটি ভবন নির্মাণ করে বিদ্যালয়ের কার্যক্রম শুরু করা হয়।

বিদ্যালয়টি প্রথমে পুরাতন ঢাকা-চট্টগ্রাম মহাসড়কের পশ্চিম পাশে শংকর দীঘির নিকটে মাটির ঘরে এই বিদ্যালয়ের কার্যক্রম শুরু করেন। পরবর্তী সময়ে ঢাকা-চট্টগ্রাম মহাসড়কের পূর্ব পাশে বড় কুমিরার স্থানে স্থানান্তর করা হয়।

## সুযোগ-সুবিধা
এই বিদ্যালয়ে নানা সুযোগ-সুবিধার মধ্যে উল্লেখযোগ্য সুযোগ-সুবিধা হলো:

### উপবৃত্তি
বিদ্যালয়টিতে আলহাজ্ব ছিদ্দিক আহাম্মদ চৌধুরী ট্রাষ্ট ফাণ্ড, কুমিরা হাই স্কুল ট্রাষ্ট ফাণ্ড ও কুমিরা হাই স্কুল ফাউন্ডেশন কর্তৃক প্রদত্ত বৃত্তির সুযোগ রয়েছে। এছাড়াও স্কুল ফাউন্ডেশন কর্তৃক বিদ্যালয়ের মেধাবী শিক্ষার্থীদের যারা বাংলাদেশের সরকারি বিশ্ববিদ্যালয়ের ভর্তি পরীক্ষায় ভালো ফলাফল করে থাকে, তাদেরকে আর্থিক অনুদান দিয়ে থাকেন।

### মিলানায়তন
এই বিদ্যালয়ে একটি মিলানায়তন রয়েছে, যেখানে বিদ্যালয়ের নানা প্রোগ্রাম আয়োজন হয়ে থাকে। এছাড়াও এই মিলানায়তনে স্থানীয় নানা প্রোগ্রামও আয়োজিত হয়ে থাকে। এছাড়াও এই বিদ্যালয়ের শিক্ষার্থীরা নানা ক্রীড়া প্রতিযোগিতায় নিয়মিত অংশগ্রহণ করে থাকে।

## শিক্ষক ও ছাত্র
বিদ্যালয়টিতে ৬ষ্ঠ-১০ম শ্রেণী পর্যন্ত পাঠদান করা হয় শ্রেণীভিত্তিক। বর্তমানে বিদ্যালয়টিতে শিক্ষকের সংখ্যা ২০ জন ও স্কুলের ছাত্রসংখ্যা ১১৭৬।

## আরো দেখুন

* সীতাকুণ্ড কলেজ
* সীতাকুণ্ড সরকারি আদর্শ উচ্চ বিদ্যালয়
* ফৌজদারহাট কলেজিয়েট স্কুল
* ফৌজদারহাট ক্যাডেট কলেজ

## তথ্যসূত্র

বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
বিষয়শ্রেণী:১৯৩৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৩৮-এ ব্রিটিশ ভারতে প্রতিষ্ঠিত
আন্তর্জাতিক বিমান পরিবহন সংস্থা

**আন্তর্জাতিক বিমান পরিবহন সংস্থা** (ইংরেজিতে: International Air Transport Association; সংক্ষেপেঃ **আইএটিএ**) বিশ্বের এয়ারলাইনসমূহের সমন্বয়ে গঠিত একটি বাণিজ্যিক সংস্থা। এই সংস্থার অন্তর্ভুক্ত ২৪০টি এয়ারলাইন বিশ্বের ৮৪% বিমাণ যাত্রী পরিবহন করে। আইএটিএ বিমান চলাচল সংক্রান্ত বিভিন্ন কার্যক্রম সহায়তা এবং নীতিমালা ও মান প্রণয়নে কাজ করে থাকে। এর সদর দপ্তর কানাডার মন্ট্রিয়লে অবস্থিত। এটির একটি নির্বাহী দপ্তর সুইজারল্যান্ডের জেনেভায় অবস্থিত।

## ইতিহাস
১৯৪৫ সালের এপ্রিলে আইএটিএ প্রতিষ্ঠিত হয় কিউবার হাভানাতে। ১৯১৯ সালে নেদারল্যান্ডের হেগ শহরে ইন্টারন্যাশনাল এয়ার ট্রাফিক অ্যাসোসিয়েশন গঠিত হয়। সেটিই পরবর্তিতে আইএটিএ-তে রূপান্তরিত হয়। প্রতিষ্ঠাকালীন সময়ে এইএটিএ-এর সদস্য ছিল ৩১টি দেশের ৫৭টি এয়ারলাইন। প্রাথমিক পর্যায়ে সংস্থাটির অধিকাংশ কাজ ছিল কারিগরীমূলক। এছাড়া তখন এটি ইন্টারন্যাশনাল সিভিল এভিয়েশন অর্গানাইজেশন বা আন্তর্জাতিক বেসামরিক বিমান চলাচল সংস্থার কারিগরি কাজে সহায়তা করতো। আন্তর্জাতিক বিমান চলাচল সংক্রান্ত শিকাগো চুক্তিতে আইএটিএ-এর এসব কাজের প্রতিফলন ঘটে। চুক্তিটি এখনো আন্তর্জাতিক বিমান পরিবহন নিয়ন্ত্রণ করে থাকে।

শিকাগো চুক্তিতে সব এয়ারলাইনের চলাচল পথ এবং সমন্বিত ব্যবস্থা ছিল না। এর ফলে বিভিন্ন এয়ারলাইনের মধ্যে দ্বিপাক্ষিক চুক্তি প্রতিষ্ঠিত হয়। এয়ারলাইনের মধ্যে দ্বিপাক্ষিক চুক্তির ক্ষেত্রে তখন একমাত্র মানদন্ড হিসেবে প্রচলিত ছিল যুক্তরাষ্ট্র-যুক্তরাজ্য বার্মুডা চুক্তি।

পরবর্তিতে বিভিন্ন দেশের সরকার আইএটিএ-কে এয়ারলাইন শিল্পের জন্য একটি সমন্বিত ভ্রমণ খরচ কাঠামো গঠনের দায়িত্ব দেয়। এর উদ্দেশ্য ছিল অসামঞ্জস্যপূর্ণ প্রতিযোগিতা দূর করে যাত্রীদের সুবিধার্থে খরচ নির্ধারণ এবং একই সাথে এয়ারলাইনসমূহের জন্যেও কার্যকর ব্যবসা নিশ্চিত করা। আইএটিএ-এর প্রথম ট্রাফিক কনফারেন্সটি ব্রাজিলের রিও দি জেনেরিওতে অনুষ্ঠিত হয়। এতে অংশগ্রহণকারী সকল প্রতিনিধি একটী চুক্তির ব্যাপারে সম্মত হয়। এই চুক্তির অধীনে প্রায় ৪০০টি নীতিমালা ছিল।

বিশ্বজুড়ে দ্রুত বিমান পরিবহনের ক্ষেত্র প্রসারিত হতে থাকে। ফলে আইএটিএ-এর কাজের ক্ষেত্রও ক্রমান্বয়ে প্রসারিত হয়। বিমান পরিবহন শিল্পে নতুন উদ্ভূত বিভিন্ন বিষয়াদির ব্যবস্থাপনার জন্যে আইএটিএ-এর কার্যক্রম বৃদ্ধি পায়। ভ্রমণ খরচ সামঞ্জস্যতার গুরুত্ব ক্রমেই বৃদ্ধি পেতে থাকে এবং ১৯৭৮ সালে যুক্তরাষ্ট্র খরচ সামঞ্জস্যতা নিয়ন্ত্রণে প্রথম ভূমিকা গ্রহণ করে।

## তথ্যসূত্র

## বহিঃসংযোগ
* 

বিষয়শ্রেণী:এয়ারলাইন বাণিজ্য সংস্থা
বিষয়শ্রেণী:১৯৪৫-এ প্রতিষ্ঠিত সংগঠন
হিমালয়ী আম

**হিমালয়ী আম** (বৈজ্ঞানিক নাম: *Mangifera sylvatica*) () হচ্ছে Anacardiaceae পরিবারের একটি আমের প্রজাতি। এটি বাংলাদেশ, কম্বোডিয়া, চীন, ভারত, বার্মা, নেপাল এবং থাইল্যান্ডে পাওয়া যায়।
  
## তথ্যসূত্র

* World Conservation Monitoring Centre 1998.  ''Mangifera sylvatica''.   2006 IUCN Red List of Threatened Species.   Downloaded on ২২ আগস্ট 2007.

## বহিঃসংযোগ

বিষয়শ্রেণী:ম্যাঙ্গিফেরা
বিষয়শ্রেণী:আম
বিষয়শ্রেণী:আসামের উদ্ভিদ
বিষয়শ্রেণী:থাইল্যান্ডের বৃক্ষ
ম্যাঙ্গিফেরা

**ম্যাঙ্গিফেরা** (লাতিন ভাষা: *Mangifera*) হচ্ছে সপুষ্পক উদ্ভিদের Anacardiaceae পরিবারের একটি গণের নাম। এই গণে সবচেয়ে বিখ্যাত হচ্ছে আম, যেটির (বৈজ্ঞানিক নাম: *Mangifera indica*)

## প্রজাতিসমূহ

**[[Mangifera altissima]]* Blanco
**[[Mangifera andamanica]]* 
**[[Mangifera austro-indica]]* 
**[[Mangifera austro-yunnanensis]]* 
**[[Mangifera blommesteinii]]* 
**[[Mangifera bullata]]* 
**[[Mangifera caesia]]* Jack
**[[Mangifera camptosperma]]* 
**[[Mangifera campnospermoides]]* 
**[[Mangifera casturi]]* Kosterm.
**[[Mangifera collina]]* 
**[[Mangifera decandra]]* Ding Hou
**[[Mangifera dewildei]]* 
**[[Mangifera dongnaiensis]]* 
**[[Mangifera flava]]* 
**[[Mangifera foetida]]* Lour.
**[[Mangifera gedebe]]* Miq.
**[[Mangifera gracilipes]]* 
**[[Mangifera griffithii]]* Hook.f.
**[[Mangifera hiemalis]]* 
* আম, *Mangifera indica* L. (=*M. mekongensis*)
**[[Mangifera pseudoindica]]*Kosterm
**[[Mangifera kemanga]]* 
**[[Mangifera lalijiwa]]* 
* উরি আম, *Mangifera laurina* Blume (=*M. longipes*)
**[[Mangifera macrocarpa]]* Blume
**[[Mangifera magnifica]]* 
**[[Mangifera merrllii]]* 
**[[Mangifera minutifolia]]* 
**[[Mangifera monandra]]* 
**[[Mangifera nicobarica]]* 
**[[Mangifera odorata]]* Griff.
**[[Mangifera orophila]]* 
**[[Mangifera pajang]]* Kosterm.
**[[Mangifera paludosa]]* 
**[[Mangifera parvifolia]]* 
**[[Mangifera pedicellata]]* 
**[[Mangifera pentandra]]* Hook.f.
**[[Mangifera persiciformis]]* 
**[[Mangifera quadrifida]]* Jack ex Wall.
**[[Mangifera reba]]* Pierre.
**[[Mangifera rubropetala]]* 
**[[Mangifera rufocostata]]* 
**[[Mangifera siamensis]]* 
**[[Mangifera similis]]* Blume
**[[Mangifera sumbawaensis]]* 
**[[Mangifera superba]]* 
**[[Mangifera swintonioides]]* Kosterm.
* হিমালয়ী আম, *Mangifera sylvatica* Roxb.
**[[Mangifera taipa]]* 
**[[Mangifera torquenda]]* Kosterm.
**[[Mangifera transversalis]]* 
**[[Mangifera zeylanica]]* (Blume) Hook.f.

### অতীতে এই গণে ছিলো
* বর্মি মইলাম, *Bouea oppositifolia* (Roxb.) Meisn. (as *M. oppositifolia* Roxb.)
**[[Elaeodendron glaucum]]* (Rottb.) Pers. (as *M. glauca* Rottb.)
**[[Irvingia gabonensis]]* (Aubry-Lecomte ex O'Rorke) Baill. (as *M. gabonensis* Aubry-Lecomte ex O'Rorke)
**[[Spondias pinnata]]* (J.Koenig ex L.f.) Kurz (as *M. pinnata* J.Koenig ex L.f.)

## তথ্যসূত্র

বিষয়শ্রেণী:ম্যাঙ্গিফেরা
বিষয়শ্রেণী:আম
উরি আম

**উরি আম** (বৈজ্ঞানিক নাম: *Mangifera laurina*) হচ্ছে **Anacardiaceae** পরিবারের একটি আমের প্রজাতি। এটি প্রথম ১৮৫০ সালে রেকর্ড করা হয়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:আম
বিষয়শ্রেণী:ম্যাঙ্গিফেরা
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ক্রান্তীয় ফল
খিলগাঁও সরকারি উচ্চ বিদ্যালয়

**খিলগাঁও সরকারি উচ্চ বিদ্যালয়** একটি সরকারি বিদ্যালয়। এই শিক্ষাপ্রতিষ্ঠানটি ১৯৬৭ সালে প্রতিষ্ঠা লাভ করে। বিদ্যালয়ের পাশাপাশি এখানে কলেজ শাখাও রয়েছে। বর্তমানে এটি বাংলাদেশের অন্যতম প্রসিদ্ধ একটি শিক্ষাপ্রতিষ্ঠান হিসাবে পরিচিত।

মূল প্রতিষ্ঠানটি বেশ কয়েকটি ভবন নিয়ে গঠিত। এর সম্মুখ ভাগে খেলার মাঠ অবস্থিত। এছাড়াও এর অভ্যন্তরে ছোট ছোট ভাগে বিভক্ত কয়েকটি খেলার মাঠ রয়েছে। মূল বিদ্যালয় ভবন দ্বিতল বিশিষ্ট এবং কলেজ ভবন পাঁচতলা বিশিষ্ট। এর ভিতর প্রধান শিক্ষকের বাস ভবন রয়েছে এবং মূল অবকাঠামোর সীমানার বাইরে এর নিজস্ব একটি সুবিশাল ছাত্রাবাস রয়েছে। মূল দুইটি প্রবেশ পথ ছাড়াও বর্তমানে কলেজে প্রবেশের জন্য ভিন্ন দুইটি প্রবেশ পথ রয়েছে। এটি সম্পূর্ণ ভাবে একটি বালক উচ্চ বিদ্যালয় এবং কলেজ।

## শিক্ষা পদ্ধতি
এই শিক্ষাপ্রতিষ্ঠানে প্রথম শ্রেণী থেকে দ্বাদশ শ্রেণী পর্যন্ত শিক্ষা দেওয়া হয়। এই শিক্ষাপ্রতিষ্ঠানে বাংলা মাধ্যমে শিক্ষা প্রদান করা হয়। এখানে মোট দুই শিফটে (দিবা শাখা ও প্রভাতী শাখা) ক্লাস করানো হয়। তাছাড়া এখানে সংযুক্ত শাখা ও রয়েছে।  এছাড়াও সরকারির পাশাপাশি এর অভ্যন্তরে সংলগ্ন একটি বিদ্যালয় রয়েছে যেখানে একটি মাত্র শিফটে নিম্ন মাধ্যমিক পর্যায়ের শিক্ষা প্রদান করা হয়ে থাকে। ২০০৮ সাল থেকে এখানে কলেজ শাখা চালু হয়। এখানে বিজ্ঞান ও বাণিজ্য এই দুইটি শাখায় মুলত চালু রয়েছে। এছাড়াও এখানে স্বল্প পরিসরে প্রতিবন্ধকতা যুক্ত শিশুদের শিক্ষা প্রদান করা হয়ে থাকে। মাধ্যম জাতীয় শিক্ষাক্রম ও পাঠ্যপুস্তক বোর্ড এর প্রণীত নীতিমালা অনুযায়ী ভর্তির পক্রিয়া সম্পন্ন হয়।

## সুযোগ-সুবিধা
এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, তিনটি বিজ্ঞান ল্যাব রয়েছে। দ্বিতল বিশিষ্ট অডিটোরিয়াম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। খেলাধুলার জন্য মাঠ রয়েছে এবং প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য ছাত্রাবাসের ব্যবস্থা রয়েছে। তাছাড়া প্রতি বছর এখানে বিজ্ঞান মেলা অনুষ্ঠিত হয়। ছাত্রদের জন্য বিশুদ্ধ পানির ব্যবস্থা ও রয়েছে এখানে।

## তথ্যসূত্র

বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকা জেলার মহাবিদ্যালয়
কোর্টনি ব্রাউন

**কোর্টনি অসওয়াল্ড ব্রাউন** (জন্ম: ৭ ডিসেম্বর, ১৯৭০) ল্যাম্বেথে জন্মগ্রহণকারী ইংরেজ বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।

ডানহাতি ব্যাটসম্যান **কোর্টনি ব্রাউন** ওয়েস্ট ইন্ডিজ ক্রিকেট দলে উইকেটরক্ষকের দায়িত্ব পালন করতেন। তিনিই একমাত্র ওয়েস্ট ইন্ডিয়ান টেস্ট ক্রিকেটার যিনি ইংল্যান্ডে জন্মগ্রহণ করেছেন।

## খেলোয়াড়ী জীবন
বার্বাডোস দলের পক্ষে অধিনায়কত্ব করেন। এরপর এপ্রিল, ১৯৯৫ সালে ওয়েস্ট ইন্ডিজ দলে খেলার জন্য মনোনীত হন। কিন্তু দলে অনিয়মিত ছিলেন। ১৩ টেস্ট খেলার পর দল থেকে ছিটকে পড়েন। কেনিয়ায় অনুষ্ঠিত আইসিসি নক-আউট প্রতিযোগিতায় অংশগ্রহণের জন্য তাকে পুনরায় দলে আমন্ত্রণ জানানো হয়।

অল্প কিছুদিন পরই রিডলি জ্যাকবস তার স্থান দখল করেন। ধারণা করা হচ্ছিল যে, তার ক্রিকেট জীবন হয়তোবা শেষ হয়ে গেছে। কিন্তু সকল আশ্চর্যান্বিত করে ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফি প্রতিযোগিতায় তাকে ডাকা হয়। ওভালের চূড়ান্ত খেলায় তিনি বীর বনে যান। ইয়ান ব্রাডশয়ের সাথে চমৎকার জুটি গড়েন তিনি। এক বছর দলের প্রথম পছন্দের উইকেট-রক্ষক থাকা স্বত্ত্বেও ব্যক্তিগত কারণ দেখিয়ে অবসর নেন।

বর্তমানে তিনি লাইম স্পোর্টস ক্লাবের অধিনায়কের দায়িত্ব পালন করছেন। দলটি বার্বাডোস ক্রিকেট অ্যাসোসিয়েশন প্রথম বিভাগ চ্যাম্পিয়নশীপে অংশগ্রহণ করছে।

## তথ্যসূত্র

## আরও দেখুন
* কোরি কলিমোর
* শেরউইন ক্যাম্পবেল
* ওয়েস্ট ইন্ডিয়ান টেস্ট ক্রিকেটারদের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিয়ান উইকেট-রক্ষক
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডিয়ান উইকেট-রক্ষক
বিষয়শ্রেণী:বার্বাডীয় ক্রিকেটার
বিষয়শ্রেণী:লন্ডন থেকে আগত ক্রিকেটার
বিষয়শ্রেণী:উইকেট-রক্ষক
মঙ্গোলিয়া ও তিব্বত সরকারের মধ্যে মৈত্রী চুক্তি

**মঙ্গোলিয়া ও তিব্বত সরকারের মধ্যে মৈত্রী চুক্তি** ১৯১৩ খ্রিষ্টাব্দের ২রা ফেব্রুয়ারি মঙ্গোলিয়ার উর্গা শহরে স্বাক্ষরিত হয়। তিব্বতী স্বাক্ষরকারীদের এই চুক্তি স্বাক্ষরের ব্যাপারে আদৌ তিব্বতী সদস্যদের ওপর সরকারীভাবে দায়িত্ব দেওয়া হয়েছিল কিনা এবং এই চুক্তি আদোয় সরকারীভাবে স্বীকৃত নথি কিনা, তা এখনো বিতর্কিত বিষয়। মাঝে মাঝে এই চুক্তির অস্তিত্ব সম্বন্ধেই সন্দেহ প্রকাশ করা গয়েছে, কিন্তু মঙ্গোল বিজ্ঞান অ্যাকাডেমী ১৯৮২ খ্রিষ্টাব্দে মঙ্গোল ভাষায় এবং ২০০৭ খ্রিষ্টাব্দে তিব্বতী ভাষায় এই চুক্তির মূল পাণ্ডুলিপিটি প্রকাশ করে।

## প্রেক্ষাপট
১৯১১ খ্রিষ্টাব্দে চিং সাম্রাজ্যের পতনের পরে তিব্বত ও মঙ্গোলিয়া ধর্মীয় রাষ্ট্রপ্রধানের শাসনাধীনে থেকে আনুষ্ঠানিকভাবে তাদের স্বাধীনতা ঘোষণা করে, কিন্তু উভয় দেশই নবগঠিত চীন সরকারের নিকট হতে স্বীকৃতি পেতে ব্যর্থ হয়। ১৯১৩ খ্রিষ্টাব্দের ১১ই জানুয়ারি একটি চুক্তির মাধ্যমে তিব্বত ও মঙ্গোলিয়া পরস্পরকে স্বীকৃতি প্রদান করে এবং মৈত্রী চুক্তিতে আবদ্ধ হয়। এই চুক্তির ফলে উভয় দেশ অভ্যন্তরীণ ও বৈদেশিক সত্রুর বিরুদ্ধে পরস্পরকে সাহায্য করা এবং পরস্পরের মধ্যে মুক্ত ব্যবসা বাণিজ্যের জন্য অঙ্গীকারবদ্ধ হয়। মঙ্গোলিয়ার পক্ষ থেকে বৈদেশিক মন্ত্রী দা লামা রাব্দান এবং সেনাবাহিনীর প্রধান মনলইবাটর ডামডিনসূরেন এবং তিব্বতের পক্ষ থেকে আগভান দোর্জিয়েভ, ঙ্গাগ-দ্বাং-ছোস-দ্ব্যিংস (), য়ে-শেস-র্গ্যা-ম্ত্শো () এবং দ্গে'-দুন-স্কাল-ব্জাং () এই চুক্তিতে স্বাক্ষর করেন।

## বৈধতা
১৯১২ খ্রিষ্টাব্দে রাশিয়া ও মঙ্গোলিয়ার মধ্যে একটি চুক্তিতে মঙ্গোলিয়াকে স্বাধীন রাষ্ট্র রূপে স্বীকৃতি প্রদান করা হয়। ১৯১৩ খ্রিষ্টাব্দে দোর্জিয়েভ উর্গা শহরে উপস্থিত রুশ প্রতিনিধি ই. ইয়া. কোরোস্তোভেৎসের সঙ্গে সাক্ষাত করে জানান যে, তিব্বত সরকার মঙ্গোলিয়া ও রাশিয়ার সাথে চুক্তি সম্পাদনায় আগ্রহী। কোরোস্তোভেৎস তাকে জানান, সদ্য স্বাধীন রাষ্ট্র হিসেবে স্বীকৃত মঙ্গোলিয়ার সঙ্গে তিব্বতের চুক্তির ব্যাপারে রাশিয়ার কোন আপত্তি নেই, কিন্তু রাশিয়ার সঙ্গে চুক্তির ব্যাপারে তার আপত্তি রয়েছে।

আগভান দোর্জিয়েভকে এই ধরনের গুরুত্বপূর্ণ চুক্তিতে স্বাক্ষরের ব্যাপারে দায়িত্ব দেওয়ার কথা ত্রয়োদশ দলাই লামা অস্বীকার করলে এই চুক্তির বৈধতা নিয়ে বিতর্কের সৃষ্টি হয়, যদিও পরবর্তীকালে চতুর্দশ দলাই লামা এই চুক্তি সম্বন্ধে তার বইয়ে উল্লেখ করেন যে, চুক্তিটি ত্রয়োদশ দলাই লামার স্বীকৃতিতেই স্বাক্ষরিত হয়েছিল। একজন রুশ নাগরিক হওয়ার সুবাদে দোর্জিয়েভ তিব্বতের প্রতিনিধি হিসেবে এই ধরনের চুক্তি করতে পারেন না বলে রুশ সরকার নিজেদের অবস্থান জানায়। যাই হোক, এই চুক্তির পরেও তিব্বত ও মঙ্গোলিয়ার স্বাধীনতা বিশ্বের অন্যান্য রাষ্ট্রের স্বীকৃতি লাভ করতে অসমর্থ হয়। এই চুক্তির সংবাদ ছড়িয়ে পড়তে সিমলার সভায় উপস্থিত ব্রিটিশদের প্রতিনিধিদের মধ্যে সন্দেহের সৃষ্টি করে যে, রাশিয়া এই চুক্তির সুযোগ নিয়ে তিব্বতে নিজেদের প্রভাব বিস্তার করবে।

## তথ্যসূত্র

## বহিঃসংযোগ
* English translation of the Treaty from Tibetan

## আরো পড়ুন
*

বিষয়শ্রেণী:তিব্বতের চুক্তি
বিষয়শ্রেণী:মঙ্গোলিয়ার চুক্তি
বিষয়শ্রেণী:তিব্বতের ইতিহাস
এসেন

**এসেন** () জার্মানির নর্থ রিনে-ভেস্টফালিয়া রাজ্যের রুর অঞ্চলের একটি শহর। শহরটি রুর নদীর তীরে অবস্থিত। জনসংখ্যা প্রায় ৬৫৭০০০। এটি জার্মানির ৯ম বৃহত্তম শহর। ২০১০ সালে এসেনকে ইউরোপীয়ান ক্যাপিটাল কালচার হিসেবে অভিহিত করা হয়।

৮৪৫ সালের দিকে এসেন শহরটি প্রতিষ্ঠিত হয়। সেসময় এই অঞ্চলের প্রধান অধিবাসী ছিল ক্রুপ রাজবংশ। ১৯৭০ সাল পর্যন্ত এসেন জার্মানির প্রধান কয়লা এবং স্টিল উৎপাদনের কেন্দ্র ছিল। ফলে দেশের বিভিন্ন জায়গা থেকে শ্রমিক আসতো কাজ করতে। ১৯২৯ থেকে ১৯৮৮ পর্যন্ত এসেন ছিল জার্মানির ৫ম বৃহত্তম শহর। তখন এসেন-এর জনসংখ্যা ছিল প্রায় ৭৩০০০০। তখন থেকে এসেন দ্রুত জার্মানির একটি শিল্পনগরী হিসেবে গড়ে উঠতে থাকে। জার্মানির ১০০টি বৃহৎ কর্পোরেশনের মধ্যে ১৩টিউ এসেন-এ অবস্থিত। এছাড়া আঞ্চলিক বিভিন্ন প্রতিষ্ঠানের সদর দপ্ত্র এই শহরে রয়েছে।

২০০৩ সালে এসেন বিশ্ববিদ্যালয় এবং পার্শ্ববর্তি শহর ডুইসবার্গ বিশ্ববিদ্যালয় একত্রীত করে ডুইসবার্গ-এসেন বিশ্ববিদ্যালয় গঠন করা হয়।

## ভূগোল
এসেন জার্মানির রুর অঞ্চলে অবস্থিত। রুর ইউরোপের অন্যতম বৃহৎ নগর অঞ্চল। এই অঞ্চলে এগারোটি শহর রয়েছে। ৫.৩ মিলিয়ন মানুষের বসবাস এই অঞ্চলে। এসেন-সীমান্তে ১০টি শহর অবস্থিত। উত্তর-দক্ষিণে এসেন প্রায় ২১ কিমি এবং পূর্ব-পশ্চিমে প্রায় ১৭ কিমি ইলাকা জুড়ে অবস্থিত। রুর নদী থেকে উৎপন্ন একটি লেক এই শহরে রয়েছে, নাম লেক বালডেনি। এই লেক এবং তার পার্শ্ববর্তি এলাকা শহরের একটী জনপ্রিয় বিনোদন কেন্দ্র। অনেক আগে থেকে এসেন একটী শিল্প নগর হলেও এসেন-এর প্রাকৃতিক পরিবেশ জার্মানির অন্যান্য শহরের তুলনায় বেশ ভাল অবস্থানে রয়েছে। ঘনবসতিপূড়্রণ এলাকা হলেও এসেন-এর কিছু অঞ্চলে এখনো গ্রামীণ দালান-কাঠামো বিদ্যমান। এসেন-এর সমুদ্র পৃষ্ঠ থেকে গড় উচ্চতা ১১৬ মিটার।

## শিল্প ও অবকাঠামো
এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন , ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়।

## তথ্যসূত্র

## বহিঃসংযোগ

* Official city website 
* Essen, 2010 European Capital of Culture Guide
* Essen City Panoramas – Panoramic Views and virtual Tours
* Pictures from Kettwig
* World Cities Images. Germany. Essen
* Memorials in Essen at sites-of-memory.de
* ConRuhr – Academic Liaison Office for Universities of Duisburg-Essen, Dortmund, Bochum 
* List of Hotels in Essen (English)

বিষয়শ্রেণী:জার্মানির নগর
ম্যাটারহর্ন

**ম্যাটারহর্ন** (জার্মান ভাষায়: Matterhorn) আল্পস পর্বতমালায় অবস্থিত একটি সুউচ্চ পর্বত। এর উচ্চতা ৪৪৭৮ মিটার এবং এটি আল্পস পর্বতমালার সুইজারল্যান্ড-ইতালি সীমান্তে অবস্থিত। এটি আল্পসের অন্যতম শীর্ষ শৃঙ্গ। ম্যাটারহর্নের চারটি খাড়া পর্বত পৃষ্ঠ রয়েছে। এর উত্তর-পূড়্রবে সুইজারল্যান্ডের জের্মাত শহর এবং দক্ষিণে অ্যাস্টা উপত্যকা অবস্থিত।

আল্পিনিজমের স্বর্ণযুগের একদম শেষের দিকে ম্যাটারহর্ণে সর্বপ্রথম আরোহণ করেন ব্রিটিশ পর্বতারোহী এডওয়ার্ড হুইমপার ও তার দল। ১৮৬৫ সালে পর্বতটি প্রথমবারের মত জয় করেন এডওয়ার্ড। তবে পর্বতশীর্ষ থেকে নামার সময় তার দলের চার সদস্য একটি ভয়াবহ দুর্ঘটনার স্বীকার হয়ে মৃত্যু বরণ করেন। ম্যাটারহর্নের উত্তর পৃষ্ঠ ১৯৩১ পর্যন্ কেউ জয় করেনি। ১৮৬৫ সালের পরে প্রায় ৫০০ পর্বতারোহী ম্যাটারহর্নে আরোহণ করতে গিয়ে মৃত্যুবরণ করেছে। তাই পর্বতটি আল্পস পর্বতমালার অন্যতম প্রাণঘাতী শৃঙ্গ।

ম্যাটারহর্ন সুইস আল্পস পর্বতমালার অন্যতম বিখ্যাত একটি পর্বত। ঊনবিংশ শতাব্দীর শুরু থেকেই এটি অগণিত সংখ্যক পর্বতারোহী এবং পর্যটকদের আকৃষ্ট করে আসছে। প্রতি বছরের গ্রীষ্মে অনেক পর্বতারোহী ম্যাটারহর্নের উত্তর-পূর্ব পৃষ্ঠ দিয়ে এর শীর্ষে আরোহণের চেষ্টা করে।

## উচ্চতা
ম্যাটারহর্নের দুইটি স্বতন্ত্র শীর্ষ রয়েছে। দুইটিই ১০০ মিটার লম্বা পর্বতের ধারে অবস্থিত। সুইজারল্যান্ডের অংশের শীর্ষটির উচ্চতা ৪৪৭৭.৫ মিটার, এটি পূর্বে অবস্থিত। ইতালীয় অংশটির উচ্চতা ৪৪৭৬.৪ মিটার এবং এটি পশ্চিমে অবস্থিত। পর্বতটির নাম মূলত এটির প্রথম বিজয়ীর নাম থেকে এসেছে। ম্যাটারহর্নের দুইটি শীর্ষই সুইজারল্যান্ড-ইতালি সীমান্তে অবস্থিত। ১৯৭২ সালে জেনেভার অধিবাসী এবং ভূতাত্ত্বিক হোরেস বেনেডিক্ট প্রথম ম্যাটারহর্নের উচ্চতা পরিমাপ করেন। তিনি তার পরিমাপে উচ্চতা নির্ণয় করেন ৪৫০১.৭ মিটার বা ১৪,৭৬৯ ফুট। ১৮৬৮ সালে ইতালীয় প্রকৌশলী ফেলিস গিয়োরডানো পারদ ব্যারোমিটারের সাহায্যে পর্বতটির উচ্চতা ৪৫০৫ মিটার পরিমাপ করেন। তিনি ঐ ব্যারোমিটারটি পর্বতশীর্ষে নিয়ে উঠেছিলেন। ১৯৯৯ সালে গ্লোবাল পজিশনিং সিস্টেম ব্যবহার করে ম্যাটারহর্নের উচ্চতা ৪৪৭৭.৫৪ মিটার পরিমাপ করা হয়।

## নোট

## তথ্যসূত্র

## বহিঃসংযোগ

* Matterhorn from the Zermatt Tourism official website
* 150th anniversary from the Zermatt Tourism official website
* Matterhorn Webcams from the Breuil-Cervinia Tourism official website
* Virtual ascent of the Hörnli Ridge with 360 degree panoramas

বিষয়শ্রেণী:আল্পস পর্বতমালার পর্বত
বিষয়শ্রেণী:সুইজারল্যান্ডের পর্বত
বিষয়শ্রেণী:ইতালির পর্বত
বিষয়শ্রেণী:সুইজারল্যান্ডের দর্শনীয় স্থান
ইউফরবিয়া

***ইউফরবিয়া*** (লাতিন ভাষা: *Euphorbia*) () হচ্ছে (Euphorbiaceae) পরিবারের একটি বিশাল বিচিত্র উদ্ভিদের গণের নাম। মাঝেমাঝে সাধারণ ইংরেজিতে,"ইউফরবিয়া" শব্দটি দ্বারা পুরো পরিবারকে বোঝানো হয়, শুধু গণটিকে নয়। ইউফরবিয়ার কাণ্ডকে চিমটি কাটলে দুধের মত সাদা রস (কষ) বের হয়। এদের কাঁটাগুলো রূপান্তরিত শাখা যাকে ইংরেজিতে থর্ন বলে, অন্যদিকে ক্যাকটাসের কাঁটাগুলো রূপান্তরিত পাতা যাকে ইংরেজিতে স্পাইন বলে। ইউফরবিয়ার কাঁটাগুলো (থর্ন ) কাণ্ডের যে অংশে হয় সেখানে রোমশ থাকে না। কিন্তু ক্যাকটাসে রোমশযুক্ত অংশে কাঁটা (স্পাইন) বের হয়। ইউফরবিয়ার ফুল অপেক্ষা ক্যাকটাসের ফুলগুলো বৃহদাকারের (ও বেশি আকর্ষণীয়) হয়।

## তথ্যসূত্র

16. ^ Jorgensen, L.; McKerrall, S. J.; Kuttruff, C. A.; Ungeheuer, F.; Felding, J.; Baran, P. S. (2013). "14-Step Synthesis of (+)-Ingenol from (+)-3-Carene". Science. doi:10.1126/science.1241606

## অতিরিক্ত পাঠ
* Buddensiek, Volker (2005): *Succulent *Euphorbia* plus* (CD-ROM). Volker Buddensiek Verlag.
* Carter, Susan (1982): *New Succulent Spiny Euphorbias from East Africa*
* Carter, Susan & Eggli, Urs (1997): *The CITES Checklist of Succulent *Euphorbia* Taxa (Euphorbiaceae)*
* Carter, Susan & Smith, A. L. (1988): *[[Flora of Tropical East Africa]], Euphorbiaceae*
* Noltee, Frans (2001): *Succulents in the wild and in cultivation, Part 2 *Euphorbia* to *Juttadinteria (CD-ROM)
* Eggli, Urs (ed.) (2002): *Sukkulentenlexikon* (Vol. 2: Zweikeimblättrige Pflanzen (Dicotyledonen)). Eugen Ulmer Verlag.
* 
* Pritchard, Albert (2003): *Introduction to the Euphorbiaceae* .
* Schwartz, Herman (ed.) (1983): *The Euphorbia Journal* Strawberry Press, Mill Valley, California, USA
* Singh, Meena (1994): *Succulent Euphorbiaceae of India*. Mrs. Meena Singh, A-162 Sector 40, NOIDA, New Delhi, India.
* Turner, Roger (1995): *Euphorbias—A Gardeners' Guide*. Batsford, England.
* Aditya Soumen (2010, April) A revision of geophytic euphorbia species from India. Euphorbia World journal. Vol.6-No.1, ISSN 1746-5397
* Pritchard albert[2010] "Monadenium" cactus & co. 

## বহিঃসংযোগ

* International Euphorbia Society
* Euphorbia
* Succulent Euphorbias
* A selection of important / new literature
* The Euphorbia Family 
* ITIS
* IPNI
* Flora Zambesiaca: Euphorbia
*  Institut de l’Information Scientifique et Technique


বিষয়শ্রেণী:ঔষধি উদ্ভিদ
বিষয়শ্রেণী:বিষাক্ত উদ্ভিদ
বিষয়শ্রেণী:ইউফরবিয়া গণ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
জাবেদা

হিসাবরক্ষণ ব্যবস্থায় **জাবেদা** হল হিসাবের প্রাথমিক বই,যেখানে আর্থিক লেনদেন সূমহ সংগঠিত হওয়ার পর তারিখ অনুযায়ী হিসাবের বইতে সংরক্ষণ করা হয়। দুতরফা দাখিলা পদ্ধতি অনুযায়ী হিসাবের একপক্ষ ডেবিট এবং সমপরিমান টাকায় আরেক পক্ষকে ক্রেডিট করা হয়।.
ব্যবসায় এর উপর ভিত্তি করে অ্যাকাউন্টিং তথ্য ব্যবস্থায়, রেকর্ড পালনের জন্য বিশেষ জাবেদা ব্যবহার করা যেতে পারে. যেমন ক্রয় জাবেদা,বিক্রয় জাবেদা,সমন্বয় জাবেদা ইত্যাদি।

## বিন্যাস
একটি সাধারণ জাবেদায় যা থাকে:
# লেনদেনের তারিখ;
# শিরোনাম;
# প্রতিটি হিসাবের ডেবিট ও ক্রেডিট পরিমাণ; এবং 
# প্রতিটি হিসাবের ব্যাখ্যা।

## আরও দেখুন
*বিক্রয় জাবেদা
*বিশেষ জাবেদা
*খতিয়ান

## তথ্যসূত্র

বিষয়শ্রেণী:হিসাববিজ্ঞান নীতি
বিষয়শ্রেণী:হিসাবরক্ষণ জাবেদা ও খতিয়ান
অক্ষর প্যাটেল

**অক্ষর রাজেশভাই প্যাটেল** (; জন্ম: ২০ জানুয়ারি, ১৯৯৪) গুজরাতের আনন্দে জন্মগ্রহণকারী তরুন ভারতীয় ক্রিকেটার। **অক্ষর প্যাটেল** ভারত ক্রিকেট দলে খেলছেন। দলে তিনি মূলতঃ অল-রাউন্ডার হিসেবে রয়েছেন। বামহাতি ব্যাটসম্যান ও স্লো লেফট-আর্ম অর্থোডক্স বোলিংয়ে দক্ষ তিনি। ২০১৪ সালের শুরুতে বিসিসিআই কর্তৃক ২০১২-১৩ মৌসুমের বর্ষসেরা অনূর্ধ্ব-১৯ ক্রিকেটাররূপে তার নাম উপস্থাপন করা হয়।

## প্রারম্ভিক জীবন
থাম্ব|268x268পিক্সেল|ক্রিকেট অনুশীলনে অক্ষর প্যাটেল (২০১৯-২০ সাল)
গুজরাতের পক্ষে একটিমাত্র প্রথম-শ্রেণীর ক্রিকেটে অংশ নেন। ২০১৩ সালে তিনি অধিক সফলকাম হন। নিজস্ব দ্বিতীয় খেলায় দিল্লি’র প্রথম ইনিংসে ৫৫ রানের বিনিময়ে ৬ উইকেট লাভ করেন যা তার প্রথম-শ্রেণীর ক্রিকেটে প্রথম পাঁচ-উইকেট প্রাপ্তি।
ইন্ডিয়ান প্রিমিয়ার লিগে ২০১৩ সালে মুম্বাই ইন্ডিয়ান্সের পক্ষে খেললেও পুরো মৌসুমে সংরক্ষিত আসনে বসে থাকতে হয়েছে তাকে। ২০১৪ সালের আইপিএলে কিংস ইলাভেন পাঞ্জাবের সাথে চুক্তিবদ্ধ হন ও ১৭ উইকেট পান।

## খেলোয়াড়ী জীবন
২০১৪ সালে আইপিএলে চমকপ্রদ ক্রীড়ানৈপুণ্য প্রদর্শন করায় বাংলাদেশ সফরের জন্য পারভেজ রসুলের সাথে তাকেও ভারতের একদিনের আন্তর্জাতিক দলে অন্তর্ভুক্ত করা হয়। সিরিজের প্রথম খেলায় শের-ই-বাংলা ক্রিকেট স্টেডিয়ামে বাংলাদেশের বিপক্ষে তার ওডিআই অভিষেক ঘটে। খেলায় তিনি ৫৯ রান দিয়ে একটিমাত্র উইকেট দখল করেন। এরপর তিনি সফরকারী ওয়েস্ট ইন্ডিজ দলের বিপক্ষে অংশ নেন ও চতুর্থ ওডিআইয়ে ১০ ওভার বোলিং করে ২৬ রানে ২ উইকেট নেন। শ্রীলঙ্কা দলের আকস্মিকভাবে ভারত সফরে সিরিজের সবগুলো ওডিআইয়েই অংশগ্রহণ করেন। সিরিজে তিনি ১১ উইকেট পান।

## তথ্যসূত্র

## বহিঃসংযোগ
* Akshar Patel - Cricinfo
* Akshar Patel's profile page on Wisden

বিষয়শ্রেণী:ভারতীয় ক্রিকেটার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:গুজরাতের ক্রিকেটার
বিষয়শ্রেণী:গুজরাতি ক্রীড়াবিদ
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:ধরমসিংহ দেশাই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:ভারত এ-দলের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নেপাল-তিব্বত যুদ্ধ

**নেপাল-তিব্বত যুদ্ধ** () বলতে ১৮৫৫ থেকে ১৮৫৬ খ্রিষ্টাব্দের মধ্যে সংগঠিত নেপাল দ্বারা তিব্বতে আক্রমণ অভিযান বোঝানো হয়ে থাকে।

## প্রেক্ষাপট

১৭৯২ খ্রিষ্টাব্দে চীন-নেপাল যুদ্ধের পরে নেপাল সরকার তিব্বতের আভ্যন্তরিণ ব্যাপারে হস্তক্ষেপ না করতে বাধ্য থাকে। এই যুদ্ধে জয়লাভের পরে চিং সাম্রাজ্য নেপালকে করদ রাজ্যে পরিণত করে, কিন্তু ঊনবিংশ শতাব্দীর মধ্যভাগে সাম্রাজ্যের বিভিন্ন স্থানে বিদ্রোহ মোকাবিলা করতে গিয়ে এই সাম্রাজ্য দুর্বল হতে শুরু করে। নেপালের প্রধানমন্ত্রী জংবাহাদুর রাণা এই সুযোগে তিব্বতের ওপর নিজেদের আধিপত্য বিস্তারের জন্য সচেষ্ট হয়ে ওঠেন। লাসা শহরে নেপালী ব্যবসায়ীদের হেনস্থা এবং কুতি অঞ্চলে সীমান্ত সমস্যাকে কারণ হিসেবে দেখিয়ে তিনি তিব্বতের নিকট ক্ষতিপূরণ ও তিব্বতের বিভিন্ন অঞ্চলের ওপ্র নেপালের দাবী জানাতে থাকেন। ১৮৫৫ খ্রিষ্টাব্দের মার্চ মাসে তিনি যুদ্ধ ঘোষণা করেন এবং ১৭ই এপ্রিলকে সমস্ত দাবী পূরণের অন্তিম সীমা হিসেবে ধার্য করেন।

## যুদ্ধ
১৮৫৫ খ্রিষ্টাব্দের এপ্রিল মাসে নেপালী বাহিনী তিব্বত ও নেপালের মধ্যে অবস্থিত ওয়ালুংচুং থেকে জরের মধ্যে বিস্তৃত গুরুত্বপূর্ণ গিরিবর্ত্মগুলি অতিক্রম করে। সেনাপতি বম বাহাদুর কুঁয়ার ২৫,৭২৮ জন সৈন্য নিয়ে কেরোং, সেনাপতি ধীর শমসের ৪,৬৭৮ জন সৈন্য নিয়ে কুতি, সেনাপতি কৃষ্ণধ্বজ কুঁয়ার ২,৫০০ সৈন্য নিয়ে হুমলা ও মুস্তাং এবং সেনাপতি পৃথ্বীধ্বজ কুঁয়ার ২,০০০ সৈন্য নিয়ে ওয়ালুংচুংগোলার দিকে অগ্রসর হন। সেনাপতি সেথিয়া কাজি তিব্বতের ৫০,০০০ সৈন্যের নেতৃত্ব দেন, যার মধ্যে ৮০০০ জন সৈন্য দির্গচেতে এবং ৪০,০০০ সৈন্য টিংরি অঞ্চলে প্রতিরক্ষার জন্য অবস্থিত ছিল।

৩রা এপ্রিল ধীর শমসের চুসান অঞ্চলে একটি ছোট তিব্বতী সেনাকে পরাজিত করে কুতি অধিকার করে সুনা বিহারের দিকে যাত্রা করেন। বম বাহাদুর কুঁয়ার বিনা প্রতিরোধে কেরোং অধিকার করে কুকুরঘাটে তিব্বতী সেনাদের পরাজিত করে জোংখা পর্যন্ত অগ্রসর হন। জোংখায় নয় দিন যুদ্ধের পর তিব্বরীরা টিংরি পর্যন্ত পশ্চাতপসারণ করেন। এরপর মে থেকে সেপ্টেম্বর মাস পর্যন্ত যুদ্ধবিরতির জন্য চেষ্টা করা হয়। এই যুদ্ধের ফলে নেপালের অর্থভাণ্ডার প্রায় নিঃশেষিত হয়ে যায় এবং নেপালের জনগণের মধ্যে এই যুদ্ধের বিরুদ্ধে বিরূপ প্রতিক্রিয়ার সৃষ্টি হয়। এই সময় তিব্বতীরা ৫ই নভেম্বর কুতি ও জংখা অঞ্চলে নতুন করে আক্রমণ শুরু করায় প্রায় ৭০০ জন নেপালী সৈন্য নিহত হন এবন বাকীরা সীমান্তে পালিয়ে যান। ডিসেম্বর মাসে আরো সৈন্য এলে ধীর শমসের পুনরায় কুতি অধিকার করে শহরটিকে অগ্নিসংযোগ করে নেপাল ফিরে যান। এই সময় নেপালী সেনাপিতি সনক সিং ক্ষেত্রী জংখা পুনরায় অধিকার করতে সক্ষম হন।

## ফলশ্রুতি
এই যুদ্ধের সময় তিব্বতীরা খাম্স অঞ্চলেবিদ্রোহের আশঙ্কা করছিলেন, অন্যদিকে যুদ্ধের ফলে নেপালীরা অর্থসঙ্কটের সম্মুখীন হয়। ফলে যুদ্ধের অবসানে একটি সম্মানজনক চুক্তিতে উভয় পক্ষই আগ্রহী ছিলেন। থাপাথালি চুক্তি স্বাক্ষরের সময় নেপালীরা তাদের এক কোটি নেপালী টাকার দাবীর পরিবর্তে পরিবর্তিত পরিস্থিতে বার্ষিক মাত্র দশ হাজার টাকা ক্ষতিপূরণের দাবীতে নেমে আসেন। তিব্বতীরাও লাসা শহরে নেপালীদের ব্যবসায়িক স্বার্থরক্ষা প্রতিষ্ঠান নির্মাণে সম্মতি প্রদান করেন।

## তথ্যসূত্র

## আরো পড়ুন
*p212
*

## বহিঃসংযোগ
* History of Nepalese Army: Nepal-Tibet Wars

বিষয়শ্রেণী:তিব্বতের যুদ্ধ
বিষয়শ্রেণী:নেপাল জড়িত লড়াই
বিষয়শ্রেণী:নেপাল জড়িত যুদ্ধ